Diari Oficial de la Generalitat Valenciana


Sumari del DOGV 7534, del 27-05-2015 (2015/4858)

Informació pública d'ajudes concedides per l'Agència Valenciana d'Energia (AVEN) en el marc de la convocatòria del fons de compensació del Pla Eòlic de la Comunitat Valenciana, per a l'exercici 2012.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4858


Data del document
:   29-04-2015

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Agència Valenciana d'Energia (AVEN) en el marc de la convocatòria del fons de compensació del Pla Eòlic de la Comunitat Valenciana, per a l'exercici 2012. [2015/4858]  
De conformitat amb el que preveu l'article 18 de la Llei 38/2003, General de Subvencions, es dóna publicitat als fons concedits en el marc de la Resolució de 8 de juny de 2012, del president de l'Agència Valenciana d'Energia (AVEN), per la qual es convoca el fons de compensació previst en el marc del Pla Eòlic de la Comunitat Valenciana, per a l'exercici 2012 (DOCV 6799, 19.06.2012). La quantia del fons de compensació per a l'exercici 2012 és de 3.487.541,63 euros.  
  
La distribució pressupostària per zones ha sigut la següent:  
a) Zones 1, 2 i 3: 1.078.863 ?.  
b) Zona 6: 558.752 ?.  
c) Zona 7: 305.368 ?.  
d) Zona 8: 275.884 ?.  
e) Zona 10: 387.084 ?.  
f) Zona 11: 614.072 ?.  
g) Zona 12: 237.780 ?.  
S'incorpora com a annex la resolució corresponent, a la qual s'ha afegit com a informació addicional el títol de cada projecte subvencionat.  
  
València, 29 d'abril de 2015.- El director adjunt de l'IVACE (Unitat IVACE Energia): Antonio Cejalvo Lapeña.  
  
  
ANNEX  
  
«Resolució de 24 de juliol de 2013, del president de l'Institut Valencià de Competitivitat Empresarial, per la qual es distribuïx el fons de compensació previst en el Pla Eòlic de la Comunitat Valenciana per a l'exercici 2012.  
Vista l'Orde de 4 de gener de 2007, de la Conselleria d'Infraestructures i Transport, sobre la naturalesa i el règim de distribució del fons de compensació per al desenrotllament d'actuacions en el marc del Pla Eòlic de la Comunitat Valenciana.  
Vista la Resolució de 8 de juny de 2012, del president de l'Agència Valenciana de l'Energia, per la qual es convoca el fons de compensació previst en el marc del Pla Eòlic de la Comunitat Valenciana per a l'exercici 2012.  
Vist l'article 8.2 de l'Orde de 4 de gener de 2007 esmentada, on s'establix que, rebudes les sol·licituds i la documentació addicional requerida, estes seran avaluades per la comissió de valoració, que elevarà una acta amb la proposta de resolució de distribució del fons al president de l'Agència Valenciana de l'Energia.  
Vista l'acta de la comissió de valoració, de data 15 de juliol de 2013, on s'avaluen els projectes presentats a la convocatòria de 2012 i s'establixen els criteris complementaris d'adjudicació del fons.  
  
Atesa la proposta de resolució de la comissió de valoració, de 23 de juliol de 2013, elevada pel seu president, sobre distribució del fons de compensació per a l'exercici 2012.  
D'acord amb la dita proposta i fent ús de les atribucions que em conferix l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'IVACE, i d'acord amb l'article 8.4 de l'Orde de 4 de gener de 2007, de la Conselleria d'Economia, Indústria, Turisme i Ocupació, sobre la naturalesa i el règim de distribució del fons de compensació per al desenrotllament d'actuacions en el marc del Pla Eòlic de la Comunitat Valenciana, resolc:  
1. Distribuir el fons de compensació previst en el marc del Pla Eòlic de la Comunitat Valenciana, per a l'exercici 2012, entre els projectes presentats pels municipis emmarcats en cada zona eòlica, pels imports indicats en l'annex I.  
  
2. Desestimar les sol·licituds detallades en l'annex II pels motius que s'hi indiquen.  
3. Establir com a data límit per a l'acreditació de la finalització dels projectes l'1 de març de 2014.  
4. Els beneficiaris estaran obligats al compliment de les condicions establides en la Resolució de 8 de juny de 2012 esmentada, si bé el subdirector de l'Institut Valencià de Competitivitat Empresarial notificarà individualment les condicions particulars i especials que afecten cada adjudicatari del fons.  
La present resolució és definitiva en via administrativa i, en contra, es podrà interposar un recurs contenciós administratiu, en el termini de dos mesos comptats des de l'endemà de la seua notificació, davant del jutjat contenciós administratiu competent, d'acord amb els criteris establits en l'article 14 de la Llei 29/1998, reguladora de la jurisdicció contenciosa administrativa, sense perjuí de la interposició de qualsevol altre recurs que s'estime procedent.  
El president de l'Institut Valencià de Competitivitat Empresarial: Máximo Buch Torralba.»